KURZUS: Üzemeltetés és fenntartás (Járműüzemeltetés és járműgazdálkodás)

MODUL: IV. modul: Gépjárművek karbantartása, vizsgálata, javítása és felújítása

11. lecke: Vizsgálati műveletek, javítási munkák

| Tanulási útmutató
Tevékenység
Olvassa el figyelmesen a leckéhez tartozó (a jegyzet 108-123. oldalán található) tananyagot. Ismerje és tudja értelmezni a leckéhez tartozó fontos fogalmakat, összefüggéseket: vizsgálati műveletek csoportjai, vizsgálati tevékenységek; diagnosztikai "0" revízió garanciális felülvizsgálatok és garancia időn túli vizsgálatok, esetenkénti és rendszeres felülvizsgálatok, hatósági felülvizsgálatok javítási műveletek csoportosítása, garanciális javítások, futójavítás, javítási- szerelési munkák, középjavítás, karosszéria javítása, fényezése Nézze át a gépkocsi vizsgálatokhoz tartozó tevékenységeket, tudja azokat jellemzői alapján beazonosítani, ismerje az vizsgálati eljárások célját, műveleteit, technológiai berendezések jellemzőit, módszereit, Ismerje a javítási munkákhoz tartozó tevékenységeket, tudja azokhoz tartozó jellegzetes eljárásokat megnevezni, jellemezni
Követelmények
Ön akkor sajátította el megfelelően a tananyagot, ha képes
az alábbi kérdésekre válaszolni: Mely műveletcsoportok tartoznak a gépjárművek vizsgálati tevékenységei közé? Mit ért diagnosztikai vizsgálat fogalma alatt és milyen csoportjait szokásos megkülönböztetni a gépjárművek ellenőrzésénél? Milyen elrendezése lehetséges a diagnosztikai álláshelyeknek a jármű kiszolgálási folyamattechnológiához illesztetten? Nevezze meg a számítógépes diagnosztikai rendszer alkotóelemeit, a vizsgálati technológia jellegzetességeit! Mi a "0" revízió feladata és művelettechnológiai tartalma! Mi a garanciális felülvizsgálatok feladata? Milyen vizsgálatok képezik a garancián túli időszakban a gépjárműveknél elvégzendő vizsgálatok körét? Milyen műveletcsoportok alkotják a rendszeres műszaki felülvizsgálat feladatait? Mi a napi gondozás és napi vizsgálat célja és tevékenységi tartalma? Mi a műszaki szemle feladata és milyen szemlerendszerek általánosak a gépjárművek fenntartásánál? Mi az I. sz. gépjármű műszaki szemle jellegzetessége, milyen technológiai műveletcsoportok alkotják azt? Mi a II. sz. műszaki szemle jellegzetessége és általános technológiai sorrendje gépjárműveknél? Melyek a hatósági felülvizsgálat főbb céljai, zárttechnológiás kialakításának jellemzői? meghatározni a gépjárművek javításának célját, esedékességét és felsorolni mely műveletcsoportok alkotják a javítási terület feladatait, meghatározni a garanciális javítások jellegzetességeit, megfogalmazni a futójavítás fogalmát, megnevezni a javítási-szerelési munkák körét és terjedelmét, Jellemezni a középjavítás technológiai tartalmát, Ismertetni a karosszériajavítás és fényezés célját és technológiai megoldásait.

| Önellenőrző kérdések
1. Melyik állítás igaz melyik hamis?
A vizsgálatok során meghatározható az alkatrészek elhasználódása a forgalmi és az üzembiztonsági követelmények szempontjából. |
A gépjárművek szerkezetei rejtett hibáinak, műszaki jellemzők értékelésének, a műszaki állapot meghatározásának vizsgálati eljárása a diagnosztika. |
A diagnosztikai vizsgálatokat célszerű egyetlen álláshelyhez kialakítani, a költségtakarékosság miatt. |
A számítógépes diagnosztika elterjedésének egyik oka, hogy a gépkocsikat nem kell a vizsgálathoz szükséges részegységekkel ellátni. |
2. Jelölje meg az alábbi állítások közül azokat, amelyek nem helyesek!
| A garanciális felelősség rejtett hibákra nem terjed ki.
| A gyártási hibák kijavításakor az eredeti műszaki állapotot kell biztosítani.
| A magán és közületi gépkocsik ellenőrzése műveleteik tartalmában nem térnek el egymástól.
| Az esetenkénti átvizsgálásokkal a tulajdonosok figyelembe veszik, hogy a gépkocsi élettartam nagymértékben a karbantartások előírt és rendszeres végrehajtásán múlik.
3. Az alábbi meghatározás a rendszeres felülvizsgálatok mely részéhez tartozik? "ennek a vizsgálatnak az elve, hogy az ellenőrzéses állapotvizsgálat a szerkezeti részek megbontása nélkül történjék."
| napi gondozás
| I. sz. szemle
| II. sz. szemle
| hatósági felülvizsgálat
| garanciális felülvizsgálatok
| "0" revízió
4. Jelölje meg a felsorolt beavatkozásokhoz (munkaműveletekhez), hogy az I. sz. vagy a II. sz. műszaki szemléhez tartozik-e! megszakító állapotvizsgálata hűtő és kenőrendszer tömítettségének ellenőrzése mellső futómű vizsgálata lengéscsillapítók vizsgálata szervo berendezés tömítettségének és hatásosságának ellenőrzése kormányholtjáték mérése kormányösszekötő rudazat és gömbcsuklók vizsgálata fékdobok és fékpofa-betétek szükség szerinti szabályozása Kerékagy csapágyak előírt hézagának beszabályozása és zsírzása Gömbcsuklók és csészék ellenőrzése, kenése, cseréje
5. Jelölje meg a hamis állításokat!
| A hatósági felülvizsgálatok gyakorisága időarányos, mértéke nem függ a jármű életkorától és üzemeltetőjétől.
| A zárttechnológiás vizsgálati rendszer azáltal valósul meg, - többek között- hogy a minőségi követelmény legalább az a szint legyen, mint a Közlekedésfelügyelet szabályozott gyakorlata.
| Hatósági műszaki vizsgálatokat csak a Közlekedésfelügyelet alá tartozó intézményeiben lehet végezni.
| A járművizsgálatok főbb céljaihoz tartozik az energiatakarékosság és a környezetvédelem.