KURZUS: Üzemeltetés és fenntartás (Járműüzemeltetés és járműgazdálkodás)

MODUL: I. modul: Járműgazdálkodás

2. lecke: A fenntartás összetevői (terotechnológia), a hatékonyságot meghatározó tényezők

| Tanulási útmutató
Tevékenység
Olvassa el figyelmesen a leckéhez tartozó (a jegyzet 9-16. oldalán található) tananyagot. Ismerje és tudja értelmezni a leckéhez tartozó fontos fogalmakat, összefüggéseket: Terotechnológia hatékony járműgazdálkodás tényezői; konstrukció,- fenntartási rendszer, - járműállomány összetétel-, üzem- és munkaszervezés hatása; - szakosított javítás, javítási típusok, javítási rendszerek személyi tárgyi feltételek, forgalomszervezés. A terotechnológia fogalmát a 3.1. ábra alapján tudja értelmezni, milyen kapcsolat van a tervezés - gyártás - üzemeltetés és a fenntartás között. Jegyezze meg, milyen tényezők befolyásolják a járműgazdálkodás hatékonyságát, és tudja azokat jellemzőik alapján bemutatni/ismertetni a: konstrukció,- fenntartási rendszer, - járműállomány összetétel-, üzem- és munkaszervezés hatását;
Követelmények
Ön akkor sajátította el megfelelően a tananyagot, ha képes
meghatározni a terotechnológia fogalmát, és alkalmazási kritériumait a teljes jármű életciklus figyelembevételével választ adni az alábbi kérdésekre: Mely tényezők befolyásolják alapvetően a járműgazdálkodás eredményességét? Nevesítse a konstrukció kialakításánál figyelembe veendő üzemeltetési, fenntartási elvárásokat! Hogyan befolyásolja a fenntartási rendszer stratégiája és szerkezete a járműgazdálkodás hatékonyságát? Milyen szerepe van a járműállomány összetételének a járműgazdálkodásban? Milyen hatása van az üzem- és munkaszervezésnek a javítási tevékenységek eredményességére? Milyen fontosabb javítási típusokat ismer a járművek fenntartásánál? Melyek ezek jellemzői? Milyen tipikus javítási rendszereket ismer a járművek fenntartásánál? Melyek ezek jellemzői? Mit ért a járműgazdálkodás személyi és tárgyi feltételrendszerén?

| Önellenőrző kérdések
1. Az alábbi állítások közül melyek fejezik ki a terotechnológia lényegét?
| A technikai eszközök előállítása és selejtezése között értelmezett összetett folyamatok realizációit terotechnológiának nevezzük.
| Az üzembe helyezés, üzemeltetés és selejtezés egységes folyamatát terotechnológiának hívjuk.
| A terotechnológia tartalmazza mindazokat a műszaki és szervezési intézkedéseket, amelyek a gyártmánytervezéstől a gyártáson, üzembe helyezésen, üzemeltetésen fenntartáson és selejtezésen keresztül biztosítják a gépek működésének költség minimumát.
| Szűkebb értelmezés szerint a terotechnológia fogalma a technikai eszközök rendeltetésszerű használatára korlátozódik.
2. Jelölje meg az alábbi állítások közül melyik hamis, melyik igaz!
A konstrukció a járműgazdálkodás hatékonyságát alapvetően nem befolyásolja. |
A járműgazdálkodás eredményességét üzem- és munkaszervezés a személyi és tárgyi feltételek is meghatározzák. |
A járművet úgy kell megtervezni, hogy azok könnyen cserélhető részegységekből épüljenek fel. |
A javíthatóságnak nem feltétele a könnyen hozzáférhetőség. |
A fenntartás gazdaságosságát elősegíti az alkatrészek minimális követelményeinek előírása. |
A TMK csökkenti az üzemből való kiesési időt, és a fenntartás költségeit. |
3. Az alábbiak közül melyek biztosítják a korszerűbb, nagyobb termelékenységet biztosító technológiák bevezetését?
| a sokféle típus alkalmazása, mert így évente csak néhány darabot kell javítani
| a szakosított javítás
| a cserejavítás
| egyedi javítás
| fődarab cserés javítás
4. Egészítse ki az alábbi meghatározást a helyes válasz betűjelével! "A(z) a szétszerelt jármű saját alkatrészeit javítják meg, újítják fel vagy újjal kicserélik." a) cserejavításkor, b) gépcserés javításnál, c) fődarab cserés javításkor, d) egyedi javításkor
5. A járművek felemelésére beépített, emelővel ellátott álláshely jellemzően melyik javítási rendszerhez tartozik?
| állóhelyes javítás szakosított munkahely nélkül
| szalagszerű javítás
| állóhelyes javítás szakosított munkahellyel
| műhelyrendszerű munka
| csoportos rendszerű javítás