KURZUS: Üzemeltetés és fenntartás (Járműüzemeltetés és járműgazdálkodás)

MODUL: V. modul: Gépjárművek karbantartása, vizsgálata, javítása és felújítása

14. lecke: Készletgazdálkodás

| Tanulási útmutató
Tevékenység
Olvassa el figyelmesen a leckéhez tartozó (a jegyzet 144-155. oldalán található) tananyagot. Ismerje és tudja értelmezni a leckéhez tartozó fontos fogalmakat, összefüggéseket: készletprobléma jellemzői, készletpótlás módozatai, periodikus készletgazdálkodás, csillapításos készletgazdálkodás készletpótlás késedelmei, készletgazdálkodás célfüggvénye, a napi gázolaj felhasználás tényezői, optimális üzemanyagkészlet meghatározása, a járműtelepre beérkező üzemanyag kezelésével kapcsolatos feladatok. Tanulmányozza a készletgazdálkodással kapcsolatos eljárásokat, módszereket, Ismerje a készletpótlás módozatait, Tudja ábrázolni és értelmezni a készletgazdálkodás célfüggvényét, Ismerje a gázolaj-felhasználás tényezőit, és a napi fogyasztás megállapításának módját, optimális értékét, tudja meghatározni, felsorolni az üzemanyag kezelésével kapcsolatos feladatokat.
Követelmények
Ön akkor sajátította el megfelelően a tananyagot, ha képes
az alábbi kérdésekre válaszolni: Mit jelent a készletprobléma kifejezés? Milyen módozatait ismeri a készletpótlásnak? Mi jellemzi ezeket? Mi a készletpótlási késedelem? Miként származtatható a készletgazdálkodás célfüggvénye, milyen feltételeknek felel meg a célfüggvény lokális minimumhelye? Mitől függ egy járműtelep napi gázolaj-felhasználása? Minek alapján határozzák meg a járműtelepek üzemanyagkészletét? Mely folyamatok és műveletek képezik a járműtelepre érkező üzemanyagok kezelésével kapcsolatos feladatokat?

| Önellenőrző kérdések
1. Jelölje meg a helyes választ az alábbi állítással kapcsolatban!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
"A készletezési problémával kapcsolatos jelenségeket a valószínűség fogalmával tanulmányozzuk, mert az esetek többségében a statisztikai mérések a várt eredményt a gyakorlat számára megfelelő pontossággal adják meg." |
A | B | C | D | E
2. Az alábbi meghatározás melyik készletpótlási módszernek felel meg? "Előre megállapítunk egy T időszakot, amelynek végén rendszeresen sor kerül készletpótlásra."
| csillapításos készletgazdálkodás
| periodikus készletgazdálkodás
| véletlenszerű készletgazdálkodás
| előző egyike sem helyes
3. Jelölje meg a helyes meghatározást!
| A készletgazdálkodás célfüggvénye ott veszi fel a maximális értéket ahol a megrendelés összköltsége egyenlő a raktározás összköltségével.
| A készletgazdálkodás célfüggvénye ott veszi fel a minimális értéket ahol a megrendelés összköltsége kisebb a raktározás összköltségénél.
| A készletgazdálkodás célfüggvénye ott veszi fel a minimális értéket ahol a megrendelés összköltsége egyenlő a raktározás összköltségével.
| A készletgazdálkodás célfüggvénye ott veszi fel a minimális értéket ahol a raktározás összköltsége nagyobb a megrendelés összköltségénél.
4. Melyik állítás igaz melyik hamis?
A járműtelep gázolaj felhasználását a naponta üzemanyagot vételező járművek száma határozza meg. |
A járműtelep gázolaj felhasználását a telep összes járművének tonna-km teljesítménye határozza meg. |
A járműtelep gázolaj-felhasználása függ a naponta üzemanyagot vételező járművek számától, típusától, állapotától, és a járművek teljesítményétől. |
a járművek fogyasztási értékét a tényleges teljesítmények és a fogyasztási normák alapján határozzák meg. |
5. Értelmezze az alábbi ábrát. Rendelje az ábrán jelölt jellegzetes tartományok, görbék betűjeleit a megfelelő jellemzőihez! raktározási költségek minimális készletköltség optimális készletnagyság pótlási költség és raktározási költség összege pótlási költségek
6. Jelölje meg az alábbi felsorolások közül azokat, amelyek a járműtelepre érkező üzemanyagokkal kapcsolatos feladatok közé tartoznak!
| elszámolás
| mérés
| tárolás
| kimérés
| minőség-ellenőrzés